**รายงานการประชุมสภาเทศบาลตำบลถ้ำใหญ่**

**สมัยสามัญ สมัยที่ 3/2557 ครั้งที่ 1**

**วันพุธ ที่ 17 เดือน กันยายน พ.ศ. ๒๕๕7**

**เวลา 10.00 น.**

 **ณ ห้องประชุมสภาเทศบาลตำบลถ้ำใหญ่**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินทร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | ขาด |  |
| ๕. | นายสนั่น | คชนูด | สมาชิกสภาเทศบาล เขต ๑ | ขาด |  |
| ๖. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| ๗. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นางโชคดี | หนูมี | สมาชิกสภาเทศบาล เขต ๒ | โชคดี | หนูมี |
| ๑0. | นายสุรศักดิ์ | ศรีสุวรรณ | สมาชิกสภาเทศบาล เขต ๒ | สุรศักดิ์ | ศรีสุวรรณ |
| 11. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| 1๒. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |

**ผู้ไม่มาประชุม**

 -

**ผู้เข้าร่วมประชุม**

 ๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

 ๒. นายเมธา รอดจันทร์ รองนายกเทศมนตรี เมธา รอดจันทร์

 3. นายสวงค์ เกิดบัวทอง รองนายกเทศมนตรี สวงค์ เกิดบัวทอง

 4. นายกิตติ กลิ่นพงศ์ ที่ปรึกษานายกเทศมนตรี กิตติ กลิ่นพงศ์

 5. นายศราวุธ หมื่นพันธ์ เลขานุการนายกเทศมนตรี ศราวุธ หมื่นพันธ์

 6. นางพรประภา กลั่นสุวรรณ์ รองปลัดเทศบาล พรประภา กลั่นสุวรรณ์

เมื่อที่ประชุมพร้อม เลขานุการสภาเทศบาลได้เชิญท่านประธานสภาฯ จุดธูปเทียนบูชาพระรัตนตรัย แล้วท่านประธานสภาฯ ได้กล่าวเปิดประชุม แล้วดำเนินการประชุมตามระเบียบวาระดังต่อไปนี้

**นายปรีชา ศรีรินทร์**  สวัสดีสมาชิกสภาและผู้บริหารทุกท่าน วันนี้พบกันอีกครั้งในการประชุมสมัย **ประธานสภา**  สามัญ สมัยที่ 3 ประจำปี 2557 เป็นวาระสำคัญในการประชุมเพื่อ พิจารณาเทศบัญญัติงบประมาณรายจ่ายประจำปี พ.ศ. 255**8**

**ระเบียบวาระที่ ๑** **เรื่องประธานแจ้งให้ที่ประชุมทราบ**

๑.๑ คณะรักษาความมั่นคงแห่งชาติ หรือ คสช. ได้ประกาศ 12 ค่านิยมหลัก ให้เป็นแนวทางในการปฏิบัติ เดี๋ยวจะให้เจ้าหน้าที่สำเนาเอกสารแจกครับ

 1.2. เรื่องนี้เป็นเรื่องที่น่ายินดี ที่ผู้ว่าราชการจังหวัดนครศรีธรรมราชได้รับ ตำแหน่งรองปลัดกระทรวงมหาดไทย

 1.3. เรื่องการปรับลดยอดลูกหนี้ค่าภาษีบำรุงท้องที่ ประจำปี พ.ศ.2548, พ.ศ.2550-พ.ศ.2556 และ พ.ศ. 2555 จำนวน 35 ราย รายละเอียด ปรากฏตามเอกสารที่ได้ส่งให้ท่านดูแล้ว

 1.4 เรื่องงานประเพณีชักพระในวันแรม 1 ค่ำ และเป็นวันแห่ถ้วย พระราชทานของสมเด็จพระเทพฯ, เจ้าฟ้าหญิงจุฬาภรณ์ฯ และองค์ภาฯ แต่ทางนายอำเภอได้ปรับเปลี่ยน โดยจัดแห่ถ้วยพระราชทานในวันที่ 8 ตุลาคม 2557 เวลา 16.00 น.

 **ระเบียบวาระที่ 2 เรื่องรับรองรายงานการประชุมสภาเทศบาลตำบลถ้ำใหญ่ สมัยวิสามัญ สมัยที่ 3/2556 เมื่อวันศุกร์ที่15 เดือนสิงหาคม พ.ศ. 2557**

ซึ่งรายงานการประชุมอยู่ในมือท่าน ซึ่งได้รับไปพร้อมกับร่างเทศ บัญญัติงบประมาณฯ สมาชิกท่านใดที่คิดว่าไม่ถูกต้อง สามารถทักท้วง เพื่อที่จะได้แก้ไขให้ถูกต้อง ถ้าไม่มีสมาชิกท่านใด ทักท้วงแก้ไขรายงานการ ประชุม ถือว่าสมาชิกทุกท่านให้การรับรองนะครับ

**ระเบียบวาระที่ 3 เรื่องเพื่อพิจารณา**

 **3.1 ญัตติร่างเทศบัญญัติตำบลถ้ำใหญ่ เรื่อง งบประมาณรายจ่าย ประจำปีงบประมาณ พ.ศ. 2558**

**นายปรีชา ศรีรินทร์** รายละเอียดเป็นอย่างไร ขอกราบเรียนเชิญนายก เสนอญัตติต่อที่ประชุม**ประธานสภา** ขอเชิญครับ

**นายอนุวัตร นาคฤทธิ์** กราบเรียนท่านประธานสภาที่เคารพ และสมาชิกผู้ทรงเกียรติทุกท่าน**นายกเทศมนตรี**

 **คำแถลงงบประมาณ**

 **ประกอบงบประมาณรายจ่ายประจำปีงบประมาณ พ.ศ.2558**

 ท่านประธานสภาฯ และสมาชิกสภาเทศบาลตำบลถ้ำใหญ่ บัดนี้ถึงเวลาที่ผู้บริหารเทศบาลตำบลถ้ำใหญ่ จะได้เสนอร่าง เทศบัญญัติงบประมาณรายจ่ายประจำปีต่อสภาเทศบาลตำบลถ้ำใหญ่อีก ครั้งหนึ่ง ฉะนั้นในโอกาสนี้ คณะผู้บริหารเทศบาลตำบลถ้ำใหญ่จึงขอแถลง ให้ท่านประธานและสมาชิกทุกท่านได้ทราบถึงสถานะการคลัง ตลอดจน หลักการและแนวนโยบายในการดำเนินงาน ในปีงบประมาณ พ.ศ.2558 ดังต่อไปนี้

 **1. สถานะการคลัง** 1.1 งบประมาณรายจ่ายทั่วไป ในปีงบประมาณ พ.ศ. 2557 ณ วันที่ 31 กรกฎาคม 2557 เทศบาล ตำบลถ้ำใหญ่มีสถานะการเงิน ดังนี้ 1.1.1  เงินฝากธนาคารทั้งสิ้น 40,824,572.40 บาท

 1.1.2  เงินสะสม(สามารถจ่ายได้จริง) 3,545,311.73 บาท

 1.1.3  ทุนสำรองเงินสะสม 13,379,009.33 บาท

 1.1.4  รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 1 โครงการ รวมเงิน 850,000.00 บาท

 1.1.5  รายการที่ได้กันเงินไว้โดยยังไม่ได้ก่อหนี้ผูกพัน จำนวน 1 โครงการ รวมเงิน 1,630,000.00 บาท

 1.1.6     เงินกู้คงค้าง - บาท

 **2. การบริหารงบประมาณ ในปีงบประมาณ 2557**

 (1) รายรับจริงทั้งสิ้น 34,898,105.73 บาท (ณ วันที่ 31 กรกฎาคม 2557) ประกอบด้วย (1) รายรับจริงทั้งสิ้น 34,898,105.73 บาท (ณ วันที่ 31 กรกฎาคม 2557) ประกอบด้วย

 หมวดภาษีอากร 2,897,666.12 บาท

 หมวดค่าธรรมเนียม ค่าปรับ และใบอนุญาต 885,322.00 บาท

 หมวดรายได้จากทรัพย์สิน 491,779.43 บาท

 หมวดรายได้จากสาธารณูปโภคและการพาณิชย์ - บาท

 หมวดรายได้เบ็ดเตล็ด 272,025.00 บาท

 หมวดรายได้จากทุน - บาท

 หมวดภาษีจัดสรร 23,829,221.00 บาท

 หมวดเงินอุดหนุนทั่วไป 12,186,818.00 บาท

 (2) หมวดเงินอุดหนุนที่รัฐบาลให้โดยระบุวัตถุประสงค์

 11,791,292.00 บาท

 (3) รายจ่ายจริง 24,162,201.50 บาท (ณ 31 กรกฎาคม 2557) ประกอบด้วย

 งบกลาง 2,065,466.00 บาท

 งบบุคลากร 11,234,095.53 บาท

 งบดำเนินการ 6,941,420.09 บาท

 งบลงทุน 924,465.80 บาท

 งบรายจ่ายอื่น - บาท

 งบเงินอุดหนุน 3,065,000.00 บาท

 (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ 10,629,321.00 บาท

 (5) มีการจ่ายเงินสะสมเพื่อดำเนินการตามอำนาจหน้าที่ จำนวน 5,548,103.78 บาท

 **คำแถลงการงบประมาณ ประจำปีงบประมาณ พ.ศ.2558**

 **2.1รายรับ**

****



** 2.2 รายจ่ายตามงบรายจ่าย**

 ถ้าเพื่อนสมาชิกมีข้อสงสัยซักถาม ให้เพื่อนสมาชิกถามมายังคณะผู้บริหาร และวิธีการจัดทำงบประมาณในหมวดต่าง ๆ ยินดีจะตอบคำถามทุกคำถาม

**นายปรีชา ศรีรินทร์**  ท่านนายกได้เสนอญัตติ พิจารณาร่างเทศบัญญัติงบประมาณรายจ่าย**ประธานสภาเทศบาล** ประจำปี 2558 ขณะนี้อยู่ในวาระที่ 1 ขั้นรับหลักการ ท่านใดจะสอบถาม หรือแสดงความคิดเห็น เพื่อให้เกิดความเข้าใจตรงกัน สมาชิกท่านใดจะ สอบถามหรืออภิปรายเชิญครับ

**นางโชคดี หนูมี**  กราบเรียนท่านประธานและเพื่อนสมาชิกสภาเทศบาลทุกท่าน ดิฉัน **สมาชิกสภาเทศบาล เขต 2** นางโชคดี หนูมี สมาชิกสภาเทศบาล เขต 2 ตามเทศบัญญัติงบประมาณ รายจ่ายประจำปี 2558 แผนงานเคหะและชุมชนโครงการของหมู่ที่ 5 และ หมู่ที่ 9 ไม่มีเลย ส่วนปีงบประมาณ 2557 ถนนสายน้ำตกปลิวของหมู่ที่ 9 ก็ยังไม่ได้ดำเนินการ อยากถามผู้บริหารว่า ทำไมโครงการ ของหมูที่ 5 และ หมู่ที่ 9 ไม่มีในเทศบัญญัติงบประมาณ ปี 2558 เลย

**นายปรีชา ศรีรินทร์**  สมาชิกท่านใดจะอภิปรายเพิ่มเติมอีก เชิญครับ

**ประธานสภาเทศบาล**

**นายนิยม สายน้ำ** กราบเรียนท่านประธานและเพื่อนสมาชิกสภาเทศบาลทุกท่าน กระผม **สมาชิกสภาเทศบาล เขต 2** นายนิยม สายน้ำ ตำแหน่งรองประธานสภา ขอใช้อำนาจสมาชิกสภา เทศบาล เขต 2 เมื่อปี 2557 เราทำโครงการประปาภูมิภาค สาย นาตาแย้ม-วังขวัญ มีโครงการในแผนพัฒนาแต่ทำไมไม่นำมาใช้ในปี 2558

**นายปรีชา ศรีรินทร์**  สมาชิกท่านใดจะอภิปรายเพิ่มเติมอีก เชิญท่านบุญศรีครับ

**ประธานสภาเทศบาล**

**นางบุญศรี อารีย์** เรียนท่านประธานสภา คณะผู้บริหารและท่านสมาชิกดิฉัน นางบุญศรี อารีย์ **สมาชิกสภาเทศบาลเขต 1** สมาชิกสภาเทศบาล เขต 1 ในหมวดภาษีอากร ปี 2557 ดูแล้วเก็บได้น้อย กว่า ปี 2556 ทั้งๆที่ชาวบ้านบอกว่าปี 2557 มีการเก็บภาษีเพิ่มขึ้น และ เรื่องโครงการวันเด็ก ปีงบประมาณ 2557ใช้งบประมาณ สามแสนกว่าบาท แต่ปีงบประมาณ 2558 ตั้งงบประมาณไว้ สองแสนบาท ซึ่งงบประมาณ ลดลงจากปีที่แล้ว ส่วนเรื่องเทศบาลพบปะประชาชน สมัยก่อนมีการพบปะ สังสรรค์กับชาวบ้าน มีการชี้แจงข้อซักถามของประชาชนในวันนั้น งบประมาณตั้งไว้ 15,000 บาท มองแล้วทั้งตำบลน้อยไปหรือไม่ ซึ่ง โครงการนี้มีประโยชน์กับผู้บริหารมาก

**นายปรีชา ศรีรินทร์**  สมาชิกท่านใดจะอภิปรายเพิ่มเติมอีก เชิญท่านเพลินจิตครับ

**ประธานสภาเทศบาล**

**นายเพลินจิต อินทร์แก้ว** กราบเรียนท่านประธานสภาท่านผู้บริหารและเพื่อนสมาชิก ผมนาย**เลขานุการสภาเทศบาล** เพลินจิต อินทร์แก้ว สมาชิกสภาเทศบาล เขต 2 เท่าที่ผมได้ดูรายละเอียด งบประมาณรายจ่ายประจำปีงบประมาณปี 2558 ตั้งไว้ 52 ล้านบาท ส่วน ใหญ่เป็นรายจ่ายประจำบางรายการดูแล้วตัวเลขเยอะ เรื่องที่ผมจะอภิปราย คือ

 - เรื่องค่าเช่าบ้านผมเองก็ทราบว่าตามระเบียบแล้วเจ้าหน้าที่มีสิทธิที่จะเบิก ค่าเช่าบ้านได้แต่อยากรู้ว่าผู้ที่เบิกค่าเช่าได้ใช้สิทธิเป็นไปตามระเบียบหรือไม่ เนื่องจากเห็นตัวเลขโดยภาพรวมแล้วมันเยอะมากแต่ถ้าใช้สิทธิถูกต้องตาม ระเบียบก็ไม่เป็นไรครับ

 - ค่าวัสดุสำนักงานดูแล้วตัวเลขเยอะ โดยภาพรวมตั้งไว้ประมาณ 170,500บาท ซึ่งมีความจำเป็นต้องใช้ก็ไม่เป็นไร แต่อยากให้เป็นไปตาม ความเหมาะสม

 -ครุภัณฑ์คอมพิวเตอร์ และเครื่องพริ้นเตอร์ ทุกปีมีการตั้งซื้อ ภาพรวม ประมาณ 289,500 บาท อยากรู้ว่ามีความจำเป็นมากน้อยแค่ไหนที่ต้องซื้อ เพิ่มเติม

 -ค่าตอบแทน นอกเวลาราชการของกองสาธารณสุข ตั้งงบประมาณไว้ 50,000 บาท ผมมองว่าการทำงานของข้าราชการวันจันทร์ถึงวันศุกร์ก็ เพียงพอแล้ว

 -การจัดทำแผนที่ภาษี ตั้งไว้ 500,000 บาท ตรงนี้ผมเห็นด้วย เพราะถ้ามี แผนที่ภาษีแล้วจะเก็บภาษีได้คลอบคลุมมากขึ้น จะเป็นผลดีกับเทศบาลตำบล ถ้ำใหญ่น่าจะเก็บภาษีได้เพิ่มขึ้น

 - ภาพรวมโครงสร้างพื้นฐานปีนี้ตั้งไว้ 10,000,000 บาท ถ้าเทียบปี 2557 ถือว่ายังน้อยเพราะปี 2557 ด้านโครงสร้างพื้นฐาน ตั้งไว้ประมาณ 14 ล้าน ถ้าเทียบกับปีนี้ถือว่าน้อยมาก ตรงนี้เราจะหาวิธีการอย่างไรเพื่อเพิ่ม การจัดเก็บภาษีให้มากขึ้นเพื่อได้นำมาดำเนินการตรงนี้ได้มากขึ้น ขอบคุณ ครับ

**นายปรีชา ศรีรินทร์**  สมาชิกท่านใดจะอภิปรายเพิ่มเติมอีก เชิญท่านธนกฤษครับ

**ประธานสภาเทศบาล**

**นายธนกฤษ ส้มเขียวหวาน** กราบเรียนท่านประธานที่เคารพ คณะผู้บริหาร และเพื่อนสมาชิกทุกท่าน**สมาชิกสภาเทศบาลเขต 1** ผมนายธนกฤษ ส้มเขียวหวาน สมาชิกสมภาเขตที่ 1 หน้า 83 แผนงาน การเกษตรงบดำเนินการ 20,000 บาทผมเห็นว่างบประมาณตั้งไว้ 20,000 บาท มันน้อยมาก เพราะพื้นที่ตำบลถ้ำใหญ่ส่วนใหญ่เป็นพื้นที่เกษตร ผมเห็น ว่าควรจะเพิ่มงบประมาณให้สูงกว่านี้ ปัจจุบัน คสช.มีนโยบาย เน้นนโยบาย เศรษฐกิจพอเพียง และมีนโยบายส่งเสริมการใช้ปุ๋ยอินทรีย์ ไม่น้อยกว่าตำบล ละ 50 ตัน ผมอยากให้มีงบประมาณเกี่ยวกับการฝึกอบรมเกษตรกร ทางผู้บริหารควรมองเห็นความสำคัญภาคเกษตรมากกว่านี้

 และเกี่ยวกับงบประมาณปี 2557 เรื่องเงิน อุดหนุนกิจการที่เป็น สาธารณูปโภคผมไปการไฟฟ้ามา ได้ข่าวว่ามีงานเกี่ยวกับการขยายเขตไฟฟ้า สาธารณะตำบลถ้ำใหญ่ งบประมาณที่ตั้งไว้ปี 460,000 บาท ของ ม.1-10 เหตุใดไม่ได้แจ้ง สท. พื้นที่เพื่อถามถึงความต้องการขยายเขต ไฟสาธารณะ ต่อไปควรแจ้งเพื่อนสมาชิกทราบด้วย ผมอยากให้เกิดความ เสมอภาคทั้ง 2 เขต ขอบคุณครับ

**นายปรีชา ศรีรินทร์**  สมาชิกท่านใดจะอภิปรายเพิ่มเติมอีก ถ้าไม่มี ขอเชิญท่านนายกครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภาที่เคารพ และสมาชิกผู้ทรงเกียรติทุกท่าน**นายกเทศมนตรี** ขอชี้แจงเรื่องเกี่ยวกับงบประมาณก่อนนะครับ โดยชี้แจงของท่านบุญศรีก่อน ผมขอชี้แจงเรื่องภาษี ที่เป็นภาษีอากรจัดเก็บเอง ถ้าย้อนดูการจัดเก็บภาษี หมวดภาษีอากรปีงบประมาณ 56 เราประมาณการไว้ 1,750,000 บาท แต่เก็บจริงปี 2556เก็บได้ 3,315620.87บาท เราเก็บเพิ่มได้เกือบ 100%ถ้าดูประมาณการ 56 แล้วมาดูเก็บจริง 56 รายได้จัดเก็บเองจะ เพิ่มขึ้นทุกตัวจะเป็นดัชนีชี้วัดว่าเราจัดเก็บเกินประมาณการเกือบ 100% ประมาณการปี 2556 ภาษีโรงเรือนและที่ดินประมาณการไว้ 1,400,000 บาท เก็บได้จริง 2,919,918.22 บาท เราเก็บภาษีได้เกินจากที่ประมาณ การไว้ และปี 2557 น่าจะเก็บได้เกิน 3 ล้านบาท ปี 2558 เลยตั้ง ประมาณการไว้ 3 ล้านบาท

 เรื่องของท่าน สท.เพลินจิต

 -ค่าเช่าบ้าน ที่ตั้งงบประมาณไว้ 6 แสนบาท เจ้าหน้าที่จะดูข้อมูลจริงจากปี 2557 เพราะมีข้าราชการโอนย้ายมาและเขาก็มีสิทธิเบิกค่าเช่าบ้าน เจ้าหน้าที่จะนำข้อมูลจริงมาคำนวณ และนำมาตั้งงบประมาณนี้ไว้ ข้อมูล น่าจะดูได้เพราะเป็นข้อมูลจริง มันเป็นสิทธิ์ของข้าราชการเราต้องตั้งไว้

 -แผนที่ภาษีผมคิดว่าการจัดทำแผนที่ภาษี ทำให้การจัดเก็บมีประสิทธิภาพ และมีรายได้ที่เราจัดเก็บเข้ามาเพิ่มมากขึ้น จะได้มีงบประมาณบริการ ประชาชนได้มากขึ้น ปีหน้าแผนที่ภาษีน่าจะเป็นรูปร่างมากขึ้น

 ส่วนเรื่องวันเด็ก สท.บุญศรี ด้วยสภาพของงบประมาณมีจำนวนจำกัด ปีที่ แล้ว 3 แสนบาท ปีนี้ 2 แสน กิจกรรมบางอย่างยังคงมี แต่รูปแบบให้จัดให้ดี เหมือนเดิม เน้นในเรื่องการบริหารจัดการให้ประหยัดงบประมาณ เพราะ หลายกิจกรรมสามารถลดค่าใช้จ่ายได้

 - คอมพิวเตอร์ที่จัดซื้อเพิ่ม เนื่องจากมี เจ้าหน้าที่เข้ามาเพิ่มซึ่งเป็นเครื่องมือ ให้เจ้าหน้าที่ได้ปฏิบัติงานอย่างเต็มที่ครับ

 -วัสดุสำนักงาน การตั้งงบประมาณทุก ๆหมวดทางเจ้าหน้าที่แต่ละฝ่ายดูจาก การเบิกจ่ายปี 2557 แล้วนำมาตั้งงบประมาณ แต่ไม่ให้ตั้งมากเกินความ เป็นจริงครับ

 เรื่องของท่าน สท.นิยม

-เข้าประเด็นเดียวกับ สท.โชคดี ทำไมไม่มีโครงการ หมู่ที่ 5 และ 9 เพราะ เราคิดภาพรวมเป็นเขต ถ้า เลือกเป็นหมูบ้านมาพูดเหมือนแยกซอยพื้นที่ เรา จะให้งบประมาณหมู่บ้านละล้านก็ได้ แต่จะทำถนนสายหลักไม่ได้แน่นอน ถ้า ทำถนนแอสฟัสท์ติกก็ได้แค่ 700 เมตร ถ้าเป็นแบบนี้จะได้โครงการไม่เป็น ชิ้นเป็นอัน ผมเรียนว่าผมเน้นในภาพรวมเป็นเขตก่อน ผมให้โจทย์เจ้าหน้าที่ตั้ง งบประมาณไป 15 ล้านบาท แต่โดนบังคับด้วยรายจ่ายประจำปี 2557 เงินเดือนข้าราชการขึ้น 3 รอบ มีผลย้อนไปปี 56และ 57 โดยยังไม่รวม นโยบายที่จะขึ้นอีก 8% เขาขึ้นเงินแต่ไม่ได้เติมเงินให้เรา ถ้าผมยืนยันที่จะตั้ง งบประมาณที่ดินและสิ่งก่อสร้างไว้ 15 ล้าน เงินเดือนก็จะไม่ได้เบิก ประมาณ 6 เดือน เลยต้องลดโครงสร้างพื้นฐานอีก 5 ล้าน

 ส่วน ม. 5 ที่ไม่ได้ตั้งไว้ในเทศบัญญัติ ปีนี้เราจะไปดูที่เงินสะสม โดย ขออนุมัติสภาจ่ายขาดได้ ถ้าเราใส่ในเทศบัญญัติ จะกระทบหลายโครงการ ส่วน ม.9 จะมีอยู่ในวาระต่อไปครับ

 เรื่องของท่าน สท.ธนกฤษ

ตามที่ท่านธนกฤษว่าเราไม่ให้ความสำคัญด้านเกษตรเท่าที่ควร แต่ผมอยาก เรียนว่าถ้าย้อนดู ปี 2556 เราเติมเม็ดเงินให้โดยให้ศูนย์ถ่ายทอดทำ โครงการมาเพื่อสอดรับกับงบประมาณ ถ้าเราจะพยุงราคายางคงไม่ได้ แต่ถ้า ให้เราประสานงานได้ ถ้าพี่น้องเกษตรร่วมมือกันให้ทางเทศบาลตำบลถ้ำใหญ่ เป็นตัวกลางสามารถทำได้

 เรามีคณะกรรมการศูนย์ฯ ให้คณะกรรมการคิดโครงการให้เราเพื่อ ได้เข้าไปดูแลได้ ผมเสนอให้ท่านธนกฤษ นั่งเป็นประธานสักครั้ง แล้วให้คิด โครงการเข้ามา ถึงแม้เราไม่ตั้งงบประมาณแต่เราสามารถโอนงบประมาณได้ เรายินดีให้การบริการ แต่ขอให้ทำมาเป็นรูปธรรม

 เรื่องนโยบายนายกรัฐมนตรี เรื่องปุ๋ยอินทรีย์ผมเชื่อว่าทางศูนย์ ถ่ายทอดน่าจะทำอยู่ แต่พี่น้องประชาชนถ้ำใหญ่ได้นำไปใช้กี่ตัน ตอนนี้บริษัท ศรีตรัง บริษัทเมืองใหม่ ให้วัสดุฟรีแต่พี่น้องประชาชนจะนำไปใช้หรือไม่ เพราะพี่น้องเกษตรเรายังใช้ปุ๋ยเคมีกันอยู่ เราต้องรณรงค์ด้วย

 ตามที่ท่าน สท.ธนกฤษถามเรื่องขยายเขตไฟฟ้าสาธารณะ ไม่มี เจตนาที่จะดูแลเขตไหนมากกว่ากัน เบื้องต้นมองไปที่ผู้ที่ไม่มีไฟใช้ เลยคิดว่า ครอบคลุมครบแล้ว ขออภัยที่ไม่ได้แจ้ง ขอรับปากว่าครั้งหน้าจะแจ้งให้ทราบ และตรงไหนที่ไม่มีไฟฟ้าใช้ จะแก้ไขให้ ขอบคุณท่านประธานครับ

**พักการประชุม 15 นาที ประชุมต่อเวลา 11.45 น.**

**นายปรีชา ศรีรินทร์** นายกก็ได้ชี้แจงทุกประเด็นที่ข้องใจแล้วนะครับ เชิญท่านรองสวงค์**ประธานสภาเทศบาล** ชี้แจงเพิ่มเติมครับ

**นายสวงค์ เกิดบัวทอง** กราบเรียนท่านประธานสภา และเพื่อนสมาชิกทุกท่าน เรื่องคำแถลง **รองนายกเทศมนตรี** งบประมาณ บางท่านอภิปรายว่ามากไป น้อยไป ผมสรุปอีกครั้งเพื่อความ เข้าใจทุกเรื่อง ผมเพิ่งดูรายละเอียด รายรับจัดเก็บเอง ก็ตกใจครับว่าเราอยู่ ในวาระมา 2 ปีกว่า จัดเก็บได้มากขนาดนี้ ถือว่าบรรลุเป้าหมาย ผมจะสรุป อีกครั้งหนึ่งครับ

 เรื่องที่ท่านเพลินจิตถาม เรื่องค่าเช่าบ้านมีการโอนย้ายของข้าราชการมาก เจ้าหน้าที่เพิ่มมากขึ้น ค่าใช้จ่ายเรื่องค่าเช่าบ้านเพิ่มขึ้น ส่วนเรื่องการ ปฏิบัติงานนอกเวลาราชการของกองสาธารณสุข โดยเฉพาะการเก็บขยะต้อง ปฏิบัติในวันหยุดบ่อย เพราะวันหยุดไม่สามารถหยุดได้ กองสาธารณสุข จำเป็นต้องบริการประชาชน

 -วัสดุสำนักงาน เรามีงานเพิ่มขึ้นเพราะงานบริการเพิ่มมากขึ้น โดยเฉพาะเรา มีชุมชน 28 ชุมชน กระดาษ เรามีการใช้มากขึ้น

 -เรื่องกิจกรรมต่าง ๆ เช่น วันเด็ก วันผู้สูงอายุ เราตั้งงบไม่พอจ่าย แต่ด้วย งบประมาณที่จำกัดเราไม่สามารถเพิ่มได้ แต่ด้านประสิทธิภาพเราจะจัด กิจกรรมให้ดีเท่าเดิม

 -เรื่องถนนสายต่างๆ ที่เราไม่สามารถทำเสร็จ ปี 57 เราได้ปรึกษากันว่า ปลายปี 58 น่าจะจ่ายขาดเงินสะสมให้ได้เพื่อบรรเทาความเดือดร้อนของ ประชาชน นี้คือภาพรวม เทศบัญญัติปี 2558 ตามที่นายกนำเรียนไปแล้ว ด้วยผมขอเพิ่มเติมแค่นี้ครับ ขอบคุณครับ

**นายปรีชา ศรีรินทร์** มีสมาชิกท่านใดอภิปรายเพิ่มเติม เชิญท่านธนกฤษครับ

**ประธานสภาเทศบาล**

**นายธนกฤษ ส้มเขียวหวาน** กราบเรียนท่านประธานที่เคารพ คณะผู้บริหาร และเพื่อนสมาชิกทุกท่าน**สมาชิกสภาเทศบาลเขต 1** ผมนายธนกฤษ ส้มเขียวหวาน สมาชิกสมภาเขตที่ 1 ผมขอหารือ ข้อความใน ข้อต่อไปนี้ไม่ทราบว่ามีไหล่ทางหรือไม่

 2.1.3 โครงการก่อสร้างถนนคอนกรีตเสริมเหล็ก ซอยสามัคคี 5 หมู่ที่ 3 ไม่ทราบว่าไหล่ทางกว้าง 30 หรือ 50 ซ.ม.

 2.1.4 โครงการก่อสร้างถนน คสล. สายสามแยกบ้านวังไทร- บ้านอดีต ผู้ใหญ่อำนวย หมู่ที่ 6 ไม่ทราบว่าไหล่ทางกว้างเท่าไหร่ ครับ

**นายนิยม สายน้ำ รองประธานสภาทำหน้าที่ประธานสภา**

**นายนิยม สายน้ำ** เชิญท่านปรีชา อภิปรายครับ

**ประธานสภาเทศบาล**

**นายปรีชา ศรีรินทร์** กราบเรียนท่านประธานที่เคารพ คณะผู้บริหาร และเพื่อนสมาชิกทุกท่าน**สมาชิกสภาเทศบาลเขต 1** ผมนายปรีชา ศรีรินทร์ สมาชิกสภาเขตที่ **1** ผมขอหารือในฐานะ สมาชิกสภาเทศบาล จริงๆแล้วหมู่ที่ 2 เป็นพื้นที่ที่เป็นแหล่งรายได้หลักของ ตำบล 3 ปีแล้วที่ไม่ได้รับการดูแลจากผู้บริหาร

 - ถนนสายห้วยเล้าหมูมีผู้ทำมาหากิน 18 ครัวเรือน สมัยก่อนเดือดร้อนมาก ต้องใช้ทางของ มทร. ทาง อบจ. จึงมาทำถนนให้ประมาณ 2.5 ก.ม. หลังจากนั้นชาวบ้านเคลื่อนย้ายบ้านมาอยู่พื้นที่ข้างล่าง แต่ถนนไม่ได้รับการ ปรับปรุง ปีที่แล้วมีการเข้าไปบทอัด และนำหินคลุกไปถมประมาณ 2 ครั้งยิ่งหน้าฝนยิ่งลำบาก

 -ถนนสายน้ำตกโยง แออัดมาก อุบัติเหตุเกิดบ่อย เทศบาลทำถนนไว้ ถนนแตกเป็นริ้ว สัญจรลำบาก อย่าลืมว่า ม.2 เป็นหน้าเป็นตาของเทศบาล ตำบลถ้ำใหญ่

 -ทางเข้าน้ำตกโยงมีกิ่งไม้โผล่ออกมาข้างถนน รถบัสจะเข้าไปเที่ยวไม่ได้ และสมาชิกส่วนมากจะทำเฉพาะข้างบ้านตัวเอง ไม่ได้มองเป็นเขต ผมว่า ม.7 งบประมาณเกือบ 10 ล้านแล้ว เพื่อความเหมาะสมเป็นธรรม ควรมอง ม.2 ด้วย ช่วยดูแลให้ทั่วถึง ขอบคุณครับ

**นายนิยม สายน้ำ** เชิญท่านนายกชี้แจงครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภาที่เคารพ และสมาชิกผู้ทรงเกียรติทุกท่านสิ่งที่ **นายกเทศมนตรี** ท่านปรีชาแนะนำด้วยความเป็นห่วงว่าผู้บริหารลืม ม.2 หรือเปล่า ผมขอเรียน ว่าไม่ได้ลืมและไม่คิดทอดทิ้ง ผมเองก็อยู่ ม.2 ผมเรียนว่าการพัฒนาของ ตำบลถ้ำใหญ่ ทำอย่างไรให้ผู้ได้รับความเดือดร้อนได้รับการดูแลอย่างเป็น ธรรม เพราะเขามีสิทธิมีเสียงเท่ากัน ถึงแม้ชาวชนบทจะเสียภาษีน้อยกว่าคน เมือง แต่เราต้องบริการให้เท่ากัน งบปี 2558 ทำไมชุมชนบ้านไสใหญ่ไม่ได้ รับงบประมาณเพราะชุมชนนี้ มีการพัฒนาสูงกว่าชุมชนอื่นทั้งตำบลมองว่า ถ้าเดือดร้อนไม่ใช่ที่สุด เรามองที่ชุมชนที่เดือดร้อนที่สุด เราก็ยังไม่สามารถ เยียวยาได้เต็มที่ คณะผู้บริหารไม่ได้ทอดทิ้ง เรามีเงินที่ฝากไว้กับทุนส่งเสริม กิจการเทศบาล การพัฒนาชุมชนไสใหญ่ต้องใช้งบประมาณสูงสุด เพื่อ เป็นหน้าเป็นตาของตำบล แต่ถ้างบน้อยเราไม่สามารถทำให้มีประสิทธิภาพ ได้ เรามีแนวคิดส่งเสริมการท่องเที่ยว เราจะขออนุมัติจากสภาแห่งนี้กู้เงินทุน ส่งเสริมกิจการเทศบาลเพื่อหน้าตาเทศบาล และเพื่อต้อนรับประชาคม อาเซียน ตอนนี้เราสามารถกู้ไม่ต่ำกว่า 15 ล้าน งบประมาณลงเฉพาะพื้นที่ เขต 1 ไม่ต่ำจาก 10 ล้าน และลงเยอะที่สุดคือชุมชนบ้านไสใหญ่ ผมมองว่า ใน 3 ปี ที่ผ่านมางบประมาณที่ชุมชนไม่ได้ คงได้รับการดูแลจากผู้บริหารและ สมาชิก เพราะถนนเส้นนั้นตามระวางโฉนดกรมที่ดินมี 15 เมตร ตอนนี้มีแค่ 5 เมตร ผมเองก็อายแต่ต้องทน เพราะสิ่งดีๆ จะมา เราจะผลักดันด้านการ ท่องเที่ยวด้วยถนนจากหน้าประปา-ชุมชนบ้านน้ำรอบ จะสวย เพราะจะมี โครงการหน้าบ้านหน้ามอง

 ขอเรียนว่าคณะผู้บริหารไม่เคยทอดทิ้งเราดูแลทั้งหมดเท่าเทียบกันและเรา ตั้งใจสนใจในรายละเอียดเล็กๆ น้อยๆ เราต้องแก้ปัญหาแม้จะมีแค่ครอบครัว เดียว เรื่องถนนทางเข้าน้ำตกโยงเทศบาลไม่ได้ตั้งใจทำ แต่เป็นงบอุดหนุน เฉพาะกิจ ถนนมีความหนา 3 ซ.ม. ผมเรียก ผอ.กองช่างมาถามว่าไม่ เอาได้ หรือไม่เพราะเส้นทางนั้นมีรถบรรทุกดินวิ่งความหนาแค่ 3 ซ.ม. ไม่สามารถ รับได้ และทำหนังสือให้ผู้รับเหมาซ่อมแซมแต่ 1-2 เดือนก็เหมือนเดิมทาง ผู้รับเหมาให้ทางเทศบาลซ่อมเอง โดยให้หักเงินประกัน ถ้าซ่อมต้องใช้งบเป็น แสน ผมได้เข้าประชุมกับ ม. 2 ผมบอกไปว่าให้ใจเย็น ๆ แล้วสิ่งดีๆ จะเกิดขึ้น ที่ชุมชนไสใหญ่จะได้รับการแก้ไขแบบยั่งยืน

 เรื่อง หมู่ที่ 7 ชุมชนบ้านหน้าค่ายมีน้ำท่วมขังทุกปีและมีกลิ่นเหม็น ชาวบ้านมีความเดือดร้อน น้ำท่วมทุกครั้ง และเน่าเหม็น ที่ตรงเขาเดือดร้อน กว่า เราต้องไปแก้ปัญหา

 ส่วนเรื่องทางเข้าน้ำตกโยง เรายังไม่ได้ตัดแต่งกิ่งไม้ ได้หารือกับ อาจารย์เกษตรฯ ว่าถ้าตัดแล้วเอากิ่งไม้ใส่ไว้ใน มทร.ก่อนได้ ถ้าทางคนงาน ว่างคงได้แก้ไข

 ส่วนห้วยเล้าหมู ตั้งแต่ปี 55 มาอย่างน้อยมี 2-3 โครงการ มีการ เทคอนกรีตไม่ให้เป็นหลุม แต่ด้วยงบประมาณน้อย และที่ไม่ได้บรรจุไว้ในเทศ บัญญัติเพราะเราได้หารือว่าจะบดอัดหินคลุก โดยใช้เครื่องจักร อบจ. ซึ่งตั้ง ไว้ในหมวดวัสดุก่อสร้าง และในเขตห้วยขันก็ใช้เครื่องจักร อบจ. เหมือนห้วย เล้าหมู เราไม่ได้ทอดทิ้ง ผมขอน้อมรับคำแนะนำ และขอขอบคุณครับ

**นายนิยม สายน้ำ** ขอบคุณนายกที่ชี้แจงให้สมาชิกได้เข้าใจ ด้วยความเป็นห่วงของสมาชิก **ประธานสภาเทศบาล** เมื่อได้ฟังคำชี้แจงจากนายกแล้วก็เข้าใจ เชิญท่านบุญศรี

**นางบุญศรี อารีย์** กราบเรียนท่านประธานที่เคารพ คณะผู้บริหาร และเพื่อนสมาชิกทุกท่าน**สมาชิกสภาเทศบาลเขต 1** ดิฉันนางบุญศรี อารีย์ สมาชิกสมภาเขตที่ **1** จากที่เพื่อนสมาชิกเข้าใจว่า ทำไม ม.7 ได้รับงบประมาณมาก ขอชี้แจงว่าปีงบประมาณก่อนที่ตั้งไว้แล้ว ทำไม่ได้ ก็เลยนำงบประมาณมาตั้งไว้ในปีงบถัดไป ฝากประธานให้เข้าใจ ตรงกันคะ

**พักรับประทานอาหารเที่ยงเวลา 12.45 น. เริ่มประชุมเวลา 14.00 น.**

**นายปรีชา ศรีรินทร์** **ทำหน้าที่ประธานสภาต่อ**

**นายปรีชา ศรีรินทร์** เรื่องการอภิปรายผู้บริหารก็ได้ชี้แจงแล้ว สมาชิกจะอภิปรายเพิ่มเติม **ประธานสภาเทศบาล** เชิญครับ

**นายสุรศักดิ์ ศรีสุวรรณ** กราบเรียนท่านประธานสภาและเพื่อนสมาชิกทุกท่านผม นายสุรศักดิ์ **สมาชิกสภาเทศบาลเขต**  ศรีสุวรรณ สมาชิกสภาเทศบาล เขต 2 เท่าที่ดูเนื้อหาคล้ายกับปี 57 บางเรื่องซ้ำกัน ผมเป็นห่วงอยู่เรื่องหนึ่งคือ ค่าสาธารณูปโภคหน้า 44 รวม ทั้งหมด 780,000 บาท ค่าไฟ 450,000 บาท เมื่อปี 56 ประปา ม.4 ใช้น้ำฟรี แต่ประปาหมู่บ้าน ม.3 ม.5 ม.6 ม.9 เราเก็บเงิน ถ้าชาวบ้านถาม ผมตอบพยายามปกป้อง ถ้าชาวบ้านรวมตัวกันไม่จ่ายค่าน้ำจะเกิดปัญหาขึ้น เราน่าจะดำเนินการได้แล้วภายในปีนี้ ฝากผู้บริหารดำเนินการด้วย อาจจะให้ ชาวบ้านเก็บค่าบริการเองหรือให้เจ้าหน้าที่ไปเก็บ

 หน้า 53 ข้อ 1.2.4.2 ค่าใช้จ่ายโครงการฝึกอบรม สมาชิก อปพร.ผมเห็น อปพร. พื้นที่อื่นเขาช่วยเหลืองานส่วนรวม แต่ของเราขอความร่วมมือไม่ได้ เลย เราน่าจะมีการแก้ไข ขอฝากไว้ด้วยครับผมขอฝากเทศบัญญัติปีนี้ ฝาก ฝ่ายบริหาร ถึงข้าราชการประจำด้วย ข้าราชการไม่ค่อยทำงานหากไม่มี ผลประโยชน์ตอบแทนบางครั้งชาวบ้านเดือดร้อนผมฐานะตัวแทนพี่น้อง ประชาชน ฝากผู้บริหารช่วยดูด้วยครับ ขอบคุณครับ

**นายปรีชา ศรีรินทร์** เชิญนายกครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภาที่เคารพ และสมาชิกผู้ทรงเกียรติทุก **นายกเทศมนตรี** ท่านตามที่ท่านสุรศักดิ์ ได้ตั้งขอสังเกตเรื่องค่าไฟฟ้าของเทศบาล และที่ สาธารณะ เงินที่ตั้งเจ้าหน้าที่ดูจากการเบิกจ่ายใน ปี 57 และได้คิดรวมค่า ไฟฟ้าประปา ม.4 ด้วย ตอนนี้ให้ ผอ.กองคลัง ออกคำสั่งให้เจ้าหน้าที่จัดเก็บ ลงจัดเก็บค่าน้ำ ม.4 โดยเริ่มเก็บในวันที่ 1 ตุลาคม นี้ ส่วนปีที่แล้วระบบ ประปาไม่มีคุณภาพ ได้ไปปรับปรุงเมื่อเดือนที่แล้ว และจากการประชุมผู้ใช้น้ำ ในปี 57 เราขอเก็บครอบครัวละ 500 บาท เพื่อนำเงินมาคืนกองคลัง งบประมาณปี2558 ค่าไฟฟ้า เราสามารถปรับลดได้ เมื่อมีการจัดเก็บค่า ประปา

 -เรื่องอปพร. เหมือนที่ท่านสุรศักดิ์แนะนำ เริ่มต้นต้องมีจิตอาสาก่อนครับผม พยายามดึงสมาชิก อปพร.มาอบรม แต่เป็นอย่างที่ท่านสุรศักดิ์ว่า คือผู้ที่ เสียสละจริงๆไม่มี ผมขอเจ้าพนักงานป้องกันฯว่า ขอผู้มีจิตสาธารณะ มา ช่วยงานสัก 10 คน เพื่อมาช่วยงานบริการประชาชน

 -เรื่องข้าราชการ ซึ่ง มาตรฐานจิตสำนึกในหน้าที่ของข้าราชการที่ดีไม่เท่ากัน เราจะทำอย่างไรให้นโยบายเราขับเคลื่อนให้ได้ บางครั้งการบริการในการ ตอบสนองต่อสมาชิกอาจล่าช้าไปบ้างเพราะติดเรื่องกฎระเบียบแต่จะ ปรับปรุงให้ดีขึ้น ขอเรียนแค่นี้ก่อนครับ

**นายปรีชา ศรีรินทร์** ก็ขอขอบคุณท่านนายกนะครับ ตอนนี้อยู่ในวาระการพิจารณาเทศ**ประธานสภาเทศบาล** บัญญัติงบประมาณรายจ่ายประจำปีพ.ศ.2558 เสนอร่างโดยผู้บริหาร อยู่ ในขั้นรับหลักการ ผมขอมติที่ประชุมว่าสมาชิกท่านใดมี มติเห็นชอบรับ หลักการร่างเทศบัญญัติเทศบาลตำบลถ้ำใหญ่ เรื่องงบประมาณรายจ่าย ประจำปีงบประมาณ พ.ศ. 2258 กรุณายกมือครับ

**ที่ประชุม** มีสมาชิกรับหลักการ จำนวน 9 คน งดออกเสียง 1 คน

**นายปรีชา ศรีรินทร์** ขั้นต่อไปเป็นขั้นแปรญัตติ เราต้องตั้งคณะกรรมการแปรญัตติก่อน **ประธานสภาเทศบาล** ขอหารือกับท่านสมาชิกครับว่าจะตั้งคณะกรรการแปรญัตติกี่คนขอผู้เสนอ เชิญครับ

**นายสุรศักดิ์ ศรีสุวรรณ** กราบเรียนท่านประธานที่เคารพและเพื่อนสมาชิกทุกท่านผมขอเสนอ **สมาชิกสภาเทศบาลเขต 2** 5 คนครับ

**นายปรีชา ศรีรินทร์** ท่านสุรศักดิ์ เสนอให้มีคณะกรรมการแปรญัตติ 5 คน สมาชิกท่านใด**ประธานสภาเทศบาล** มีความเห็นเป็นอย่างอื่นหรือไม่ ถ้าไม่มี ท่านใดเห็นชอบให้มีคณะกรรมการ แปรญัตติ จำนวน 5 คน กรุณายกมือครับ

**ที่ประชุม** มีมติเห็นชอบ 9 เสียง งดออกเสียง 1 เสียง

**นายปรีชา ศรีรินทร์** สรุปว่าคณะกรรมการแปรญัตติมี จำนวน 5 คนขอให้เสนอชื่อ **ประธานสภาเทศบาล** กรรมการแปรญัตติ คนที่ 1 เชิญครับ

**นายเพลินจิต อินทร์แก้ว** กราบเรียนท่านประธานสภาที่เคารพและเพื่อนสมาชิกทุกท่าน ผมนาย**เลขานุการสภา** เพลินจิต อินทร์แก้ว ขอเสนอชื่อนายสุรศักดิ์ ศรีสุวรรณ เป็นกรรมการ แปรญัติคนที่ 1 ครับ

**นายปรีชา ศรีรินทร์** คุณเพลินจิต อินทร์แก้ว เสนอคุณสุรศักดิ์ ศรีสุวรรณ เป็นคณะกรรมการ**ประธานสภาเทศบาล** แปรญัตติคนที่ 1 มี 1.นางบุญศรี อารีย์ 2. นายนิยม สายน้ำ เป็นผู้รับรอง มีสมาชิกท่านใดจะเสนอชื่อคณะกรรมการฯคนที่ 1 อีกหรือไม่ ถ้าไม่มี สรุปว่าคุณสุรศักดิ์ ศรีสุวรรณ เป็นคณะกรรมการแปรญัตติคนที่ 1 ต่อไป คณะกรรมการแปรญัตติคนที่ 2 ขอให้ที่ประชุมเสนอชื่อและผู้ขอรับรองครับ

**นายนิยม สายน้ำ**  กราบเรียนท่านประธานสภาที่เคารพและเพื่อนสมาชิกทุกท่าน ผมนายนิยม **รองประธานสภาเทศบาล** สายน้ำ สมาชิกสภาเทศบาลเขตที่ 2 ผมขอเสนอคุณธนกฤษ ส้มเขียวหวาน เป็นคณะกรรมการแปรญัตติคนที่ 2 ครับ

**นายปรีชา ศรีรินทร์** คุณนิยม สายน้ำ เสนอคุณธนกฤษ ส้มเขียวหวาน เป็นคณะกรรมการ**ประธานสภาเทศบาล** แปรญัตติคนที่ 2 มีผู้รับรอง คือ 1.นายสุรศักดิ์ ศรีสุวรรณ 2.นาย อนุรักษ์ ทองเกิด มีสมาชิกท่านใดจะเสนอชื่อคณะกรรมการฯคนที่ 2 อีกหรือไม่ ถ้าไม่มี สรุปว่า คุณธนกฤษ ส้มเขียวหวาน เป็นคณะกรรมการ แปรญัตติคนที่ 2 ต่อไปคณะกรรมการแปรญัตติคนที่ 3 ขอให้ที่ประชุมเสนอ ชื่อและผู้ขอรับรองครับ

**นายสุรศักดิ์ ศรีสุวรรณ** กราบเรียนท่านประธานสภาที่เคารพและเพื่อนสมาชิกทุกท่านผมนายสุรศักดิ์**สมาชิกสภาเทศบาลเขต** 2 ศรีสุวรรณ สมาชิกสภาเทศบาล เขตที่ 2 ผมขอเสนอคุณเพลินจิต อินทร์แก้ว เป็นคณะกรรมการแปรญัตติคนที่ 3 ครับ

**นายปรีชา ศรีรินทร์** คุณสุรศักดิ์ ศรีสุวรรณ เสนอคุณเพลินจิต อินทร์แก้วเป็นคณะกรรมการ**ประธานสภาเทศบาล** แปรญัตติคนที่ 3 มีผู้รับรอง คือ 1.นางโชคดี หนูมี 2. นางสมศรี แก้วไกรษร มีสมาชิกท่านใดจะเสนอชื่อ คณะกรรมการฯคนที่ 3 อีกหรือไม่ ถ้าไม่มี สรุปว่า คุณเพลินจิต อินทร์แก้วเป็นคณะกรรมการแปรญัตติคนที่ 3 ต่อไป คณะกรรมการแปรญัตติคนที่ 4 ขอให้ที่ประชุมเสนอชื่อและผู้ขอรับรองครับ

**นายธนกฤษ ส้มเขียวหวาน** กราบเรียนท่านประธานสภาที่เคารพและเพื่อนสมาชิกทุกท่านผมนายธนกฤษ **สมาชิกสภาเทศบาลเขต** 1 ส้มเขียวหวาน สมาชิกสภาเทศบาลเขตที่ 1 ผมขอเสนอนางบุญศรี อารีย์ เป็นคณะกรรมการแปรญัตติคนที่ 4 ครับ

**นายปรีชา ศรีรินทร์** คุณธนกฤษ ส้มเขียวหวานเสนอนางบุญศรี อารีย์ เป็นคณะกรรมการ**ประธานสภาเทศบาล** แปรญัตติคนที่ 4 มีผู้รับรอง คือ 1.นางสมศรี แก้วไกษร 2.นายเพลินจิต อินทร์แก้ว มีสมาชิกท่านใดจะเสนอชื่อคณะกรรมการฯคนที่ 4 อีกหรือไม่ ถ้าไม่มี สรุปว่า คุณบุญศรี อารีย์ เป็นคณะกรรมการแปรญัตติคนที่ 4 ต่อไป คณะกรรมการแปรญัตติคนที่ 5 ขอให้ที่ประชุมเสนอชื่อและผู้ขอรับรองครับ

**นางบุญศรี อารีย์** กราบเรียนท่านประธานสภาที่เคารพและเพื่อนสมาชิกทุกท่าน ดิฉัน **สมาชิกสภาเทศบาลเขต** 1 นางบุญศรี อารีย์ สมาชิกสภาเทศบาลเขตที่ 1 ขอเสนอนายนิยม สายน้ำเป็นคณะกรรมการแปรญัตติคนที่ 5 ค่ะ

**นายปรีชา ศรีรินทร์** คุณบุญศรี อารีย์ เสนอนายนิยม สายน้ำ เป็นคณะกรรมการแปร**ประธานสภาเทศบาล** ญัตติคนที่ 5 มีผู้รับรอง คือ 1.นายอนุรักษ์ ทองเกิด 2.นายสมหมาย แก้วศรีนวล มีสมาชิกท่านใดจะเสนอชื่อคณะกรรมการฯ คนที่ 5 อีกหรือไม่ ถ้าไม่มีสรุปว่าคุณนิยม สายน้ำ เป็นคณะกรรมการแปรญัตติคนที่ 5 สรุปว่า เราได้คณะกรรมการแปรญัตติครบ 5 คนแล้ว คือ

 1. คุณสุรศักดิ์ ศรีสุวรรณ เป็นคณะกรรมการแปรญัตติคนที่ 1

 2. คุณธนกฤษ ส้มเขียวหวาน เป็นคณะกรรมการแปรญัตติคนที่ 2

 3. คุณเพลินจิต อินทร์แก้ว เป็นคณะกรรมการแปรญัตติคนที่ 3

 4. คุณบุญศรี อารีย์ เป็นคณะกรรมการแปรญัตติคนที่ 4

 5. คุณนิยม สายน้ำ เป็นคณะกรรมการแปรญัตติคนที่ 5

 ส่วนการประชุมคณะกรรมการแปรญัตติเพื่อเลือกประธาน เลขา จะประชุม วันไหนให้เลือกและนัดประชุมกันเอง

 เชิญรองปลัด เพิ่มเติมครับ

**นางพรประภา กลั่นสุวรรณ์** กราบเรียนท่านประธานสภา ท่านนายกเทศมนตรีตำบลถ้ำใหญ่ และสมาชิก

**รองปลัดเทศบาล** สภาทุกท่าน ดิฉันนางพรประภา กลั่นสุวรรณ์ ตำแหน่งรองปลัดเทศบาล ขอ อนุญาตชี้แจงระเบียบที่เกี่ยวข้องกับการประชุมสภา ในวาระของการ พิจารณาร่างงบประมาณรายจ่ายประจำปี ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง ฉบับที่ 2 พ.ศ. 2554 ที่เกี่ยวข้องกับการพิจารณาร่างเทศบัญญัติ งบประมาณรายจ่ายคือ

 ข้อ 45 ได้บัญญัติไว้ว่า “ญัตติร่างข้อบัญญัติที่ประชุมสภาท้องถิ่นต้อง พิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสาม วาระรวดเดียวก็ได้”

 ข้อ 49 วรรค 3 บัญญัติไว้ว่า “ญัตติร่างข้อบัญญัติงบประมาณจะพิจารณา สามวาระรวดเดียวไม่ได้ และในการพิจารณาวาระที่สอง ให้กำหนดระยะเวลา เสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับ หลักการแห่งร่างข้อบัญญัติงบประมาณนั้น**”**

ข้อ 49 บัญญัติไว้ว่า “ญัตติร่างข้อบัญญัติที่สภาท้องถิ่นลงมติรับหลักการ แล้ว ถ้าจะต้องส่งให้คณะกรรมการแปรญัตติพิจารณา ให้ประธานสภา ท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดย ละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติ ต่อคณะกรรมการแปรญัตติด้วย

 ภายในระยะเวลาเสนอคำแปรญัตติที่สภาท้องถิ่นกำหนดตามวรรค หนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่าง ข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็น รายข้อและเสนอต่อประธานคณะกรรมการแปรญัตติ ในกรณีที่สมาชิกสภา ท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการ เสนอญัตติ”

 ข้อ 115 บัญญัติไว้ว่า “คณะกรรมการสภาท้องถิ่นจะกำหนดนัดประชุม เมื่อใด ให้แจ้งให้ผู้บริหารท้องถิ่นสมาชิกสภาท้องถิ่น ผู้เสนอญัตติ และผู้แปร ญัตติทราบล่วงหน้า ไม่น้อยกว่ายี่สิบสี่ชั่วโมงก่อนกำหนดเวลานัดประชุม”

 ข้อ 50 บัญญัติไว้ว่า “เมื่อคณะกรรมการแปรญัตติได้พิจารณาแล้ว จะต้อง เสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้ง รายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อย จะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปร ญัตติและมติของคณะกรรมการแปรญัตติเกี่ยวด้วยการแปรญัตตินั้นเป็น ประการใด การสงวนความเห็นของกรรมการแปรญัตติ ตลอดจนการสงวน คำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภา ท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้อง พิจารณาเป็นการด่วน

 ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลง ประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น” หมายความ ว่าการพิจารณาร่างงบประมาณรายจ่ายประจำปี เมื่อสภารับหลักการแล้ว ต้อง ส่งร่างให้คณะกรรมการแปรญัตติ และที่ประชุมสภาต้องกำหนดระยะเวลาให้ผู้ แปรญัตติไม่น้อยกว่า 24 ชม. หลังจากสภารับหลักการแล้ว และ คณะกรรมการแปรบัญญัติต้องมาประชุมแปรญัตติ แต่ก่อนที่คณะกรรมการ แปรญัตติจะประชุม ต้องส่งเรื่องให้ผู้บริหารยื่นคำแปรญัตติ ไม่น้อยกว่า 24 ชม. ก่อนประชุม เมื่อคณะกรรมการแปรญัตติเสร็จ แล้ว ต้องส่งร่างเดิมและร่าง ใหม่ให้ประธานสภา และประธานสภาต้องส่งเรื่องให้สมาชิกไม่น้อยกว่า 24 ชม. ก่อนที่จะประชุมวาระที่ 2 ได้ ก็ขอแจ้งระเบียบที่เกี่ยวข้องเบื้องต้นเท่านี้ก่อนค่ะ

**นายปรีชา ศรีรินทร์** ขอบคุณรองปลัด สมาชิกท่านใดจะเสนอคำแปรญัตติภายในกี่วันครับ

**ประธานสภาเทศบาล**

**นายเพลินจิต อินทร์แก้ว** กราบเรียนท่านประธานสภาที่เคารพและเพื่อนสมาชิกทุกท่าน ผมขอเสนอให้**เลขานุการสภา** ผู้ที่จะยื่นคำแปรญัตติต่อคณะกรรมการ ภายในวันที่ 22 กันยายน 2557 เวลา 16.00 น. และคณะกรรมการแปรญัตติจะนัดประชุมคณะกรรมการ เพื่อพิจารณาคำแปรญัตติในวันที่ 24 กันยายน 2557 เวลา 10.00 น. ณ.ห้องประชุมสภาเทศบาลตำบลถ้ำใหญ่

**นายปรีชา ศรีรินทร์** สท.เพลินจิต อินทร์แก้ว เสนอให้ผู้ที่จะยื่นคำแปรญัตติตั้งแต่วันที่ 18 **ประธานสภาเทศบาล** กันยายน 2557 เวลา 14.45 น. ถึง วันจันทร์ที่ 22 กันยายน 2557 เวลา 16.00 น. และคณะกรรมการแปรญัตติจะนัดประชุมคณะกรรมการ เพื่อพิจารณาคำแปรญัตติในวันที่ 24 กันยายน 2557 เวลา 10.00 น. ณ.ห้องประชุมสภาเทศบาล มีสมาชิกท่านใดจะเสนออีกหรือไม่ ขอเชิญครับ หากไม่มี ผมขอมติที่ประชุมว่าสมาชิกท่านใดเห็นชอบให้ผู้ที่จะยื่นคำแปรญัตติ ตั้งแต่วันที่ 18 กันยายน 2557 เวลา 14.45 น. ถึงวันจันทร์ที่ 22 กันยายน 2557 เวลา 16.00 น.และคณะกรรมการแปรญัตติจะนัดประชุม คณะกรรมการเพื่อพิจารณาคำแปรญัตติในวันที่ 24 กันยายน 2557 เวลา 10.00 น. ณ.ห้องประชุมสภาเทศบาล กรุณายกมือครับ

**ที่ประชุม**  มีมติเห็นชอบ 9 เสียง งดออกเสียง 1 เสียง

**นายปรีชา ศรีรินทร์** สรุปว่าให้ พรุ่งนี้ตั้งแต่เวลา 14.45 น. เป็นต้นไป สามารถเสนอ**ประธานสภาเทศบาล** คำแปรญัตติต่อคณะกรรมการได้ จนถึงวันจันทร์ที่ 22 กันยายน 2557 เวลา 16.00 น. ณ.ห้องประชุมสภาเทศบาลตำบลถ้ำใหญ่

 **3.2 ญัตติ การโอนงบประมาณไปตั้งจ่ายรายการใหม่ในหมวดครุภัณฑ์ ที่ดิน และสิ่งก่อสร้าง**

 **- โครงการที่ ก่อสร้างถนนคอนกรีตเสริมเหล็ก ซอยมหาราช 1**

**นายปรีชา ศรีรินทร์** 3.2 ญัตติ การโอนงบประมาณไปตั้งจ่ายรายการใหม่ในหมวดครุภัณฑ์ **ประธานสภาเทศบาล** ที่ดิน และสิ่งก่อสร้าง - โครงการที่ ก่อสร้างถนนคอนกรีตเสริมเหล็ก ซอย มหาราช 1 เชิญผู้บริหารชี้แจงครับ

**นายสวงค์ เกิดบัวทอง** กราบเรียนท่านประธานสภา และเพื่อนสมาชิกสภาทุกท่าน3.2 ญัตติการโอน**รองนายกเทศมนตรี** งบประมาณไปตั้งจ่ายรายการใหม่ในหมวดครุภัณฑ์ ที่ดิน และสิ่งก่อสร้าง โครงการที่ ก่อสร้างถนนคอนกรีตเสริมเหล็ก ซอยมหาราช 1

 **หลักการ**

เพื่อเป็นการดำเนินงานตามอำนาจหน้าที่ ที่กำหนดไว้ในพระราชบัญญัติเทศบาล พ.ศ.2496 และแก้ไขเพิ่มเติมถึงฉบับที่ 13 พ.ศ.2552 มาตรา 50 (2) ซึ่งบัญญัติว่าเทศบาลต้องจัดให้มีและบำรุงทางบกทางน้ำ ประกอบกับระเบียบกระทรวงมหาดไทยว่าด้วยระเบียบวิธีงบประมาณ พ.ศ.2541 และที่แก้ไขเพิ่มเติมถึงฉบับที่ 3 พ.ศ.2543 ข้อ 27 ซึ่งบัญญัติไว้ว่า การโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะปริมาณ คุณภาพ เปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 **เหตุผล**

ดังนั้น เพื่อให้การบริการสาธารณะในด้านการคมนาคมเป็นไปอย่างทั่วถึง สะดวก และการให้บริการเกี่ยวกับน้ำอุปโภคบริโภคเป็นไปอย่างเหมาะสม จึงขออนุมัติสภาโอนงบประมาณไปตั้งจ่ายในรายการใหม่ในหมวดครุภัณฑ์ที่ดินและสิ่งก่อสร้าง กองช่าง แผนงานเคหะและชุมชน งานไฟฟ้าถนน งบลงทุน ประเภทค่าที่ดินและสิ่งก่อสร้าง ค่าก่อสร้างสิ่งสาธารณูปโภค ดังนี้

 **-** **โครงการ** **ก่อสร้างถนนคอนกรีตเสริมเหล็ก ซอย มหาราช 1** ผิวจราจร กว้าง 4.00 เมตร หนา 0.15 เมตร ระยะทาง 116 เมตร หรือพื้นที่ก่อสร้างไม่น้อยกว่า 464 ตารางเมตร พร้อมคูระบายน้ำรูปตัว V (รายละเอียดตามแบบแปลนของเทศบาลตำบลถ้ำใหญ่) งบประมาณ 542,000 บาท โดยโอนลดจากกองช่าง แผนงานเคหะชุมชน งานไฟฟ้าถนน งบลงทุนประเภทค่าที่ดินและสิ่งก่อสร้าง ค่าก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็ก สายน้ำตกปลิว หมู่ที่ 9 ตำบลถ้ำใหญ่ งบประมาณ 1,779,000 บาท จึงโอนลดจำนวน 542,000 บาท คงเหลือ 1,237,000 บาท

**นายปรีชา ศรีรินทร์** ตามที่ผู้บริหารชี้แจงสมาชิกท่านใดมีข้อสงสัยจะถามเชิญครับ

**ประธานสภาเทศบาล**

**นางโชคดี หนูมี** กราบเรียนท่านประธาน และเพื่อนสมาชิกทุกท่าน ดิฉันนางโชคดี หนูมี**สมาชิกสภาเทศบาล** **เขต 2** สมาชิกสภาเทศบาล เขต 2 ขอถามท่านประธานผ่านถึงผู้บริหารโครงการ ถนน คสล. ซอยมหาราช 1 ผิวจราจร กว้าง 4.00 เมตร หนา 0.15 เมตร ระยะทาง 116 เมตร หรือพื้นที่ก่อสร้างไม่น้อยกว่า 464 ตารางเมตร พร้อม คูระบายน้ำรูปตัว V (รายละเอียดตามแบบแปลนของเทศบาลตำบลถ้ำใหญ่) งบประมาณ 542,000 บาท โดยโอนลดจากกองช่าง แผนงานเคหะชุมชน งานไฟฟ้าถนน งบลงทุนประเภทค่าที่ดินและสิ่งก่อสร้าง ค่าก่อสร้างสิ่ง สาธารณูปโภค โครงการก่อสร้างถนนคอนกรีตเสริมเหล็ก สายน้ำตกปลิว หมู่ที่ 9 ตำบลถ้ำใหญ่ งบประมาณ 1,779,000 บาท จึงโอนลดจำนวน 542,000 บาท คงเหลือ 1,237,000 บาท โครงการก่อสร้างน้ำตกปลิว เป็นงบประมาณของเขต 2 ในขณะเดียวกันทาง ม. 5 เรื่องประปาก็ก็ลำบาก อยู่ ไม่ทราบว่า ผู้บริหารคิดอย่างไรถึงนำงบไปดำเนินการเขต 1 อยากทราบ รายละเอียดจากคณะผู้บริหาร

**นายอนุวัตร นาคฤทธิ์** กราบเรียนท่านประธานสภาที่เคารพและสมาชิกผู้ทรงเกียรติทุกท่านถ้าถาม**นายกเทศมนตรี** วิธีคิดเงินทุกบาททุกสตางค์เป็นเงินภาษี ของประชาชน เราเป็นตัวแทนของ ชาวถ้ำใหญ่ การแบ่งเขตเป็นเพียงการอุปโหลกขึ้นมา เรื่องประปา ม. 5 ทางการประปาเขต 4 มาสำรวจแล้วไม่ทราบว่า เขาส่งรายละเอียดมาหรือยัง แต่ทางซอยมหาราช 1 ได้เตรียมเรื่องเสร็จแล้วเลยทำซอยมหาราช 1 ก่อน ส่วน ปี 57ของซอยมหาราช1 850,000 บาท จะปล่อยตกเป็นเงินสะสม และเราสามารถนำมาจ่ายขาดเงินสะสมได้ เพียงแต่ก่อนหลังเท่านั้น

**นายสุรศักดิ์ ศรีสุวรรณ** ผมเข้าใจที่นายกชี้แจง แต่ถ้าเราทำได้จริง อย่างที่พูด ถ้าประปา ม.5 ทำได้ **สมาชิกสภาเทศบาล** **เขต 2** ชาวบ้านประมาณ 20 ครัวเรือนจะได้ประโยชน์ ขอบคุณครับ

**นายปรีชา ศรีรินทร์** สมาชิกท่านอื่น เชิญท่านธนกฤษครับ

**ประธานสภาเทศบาล**

**นายธนกฤษ ส้มเขียวหวาน** กราบเรียนท่านประธาน และเพื่อนสมาชิกทุกท่าน ผมนายธนกฤษ  **สมาชิกสภาเทศบาล** **เขต** 1 ส้มเขียวหวาน สมาชิกสภาเทศบาล เขต 1 ซอยมหาราช 1 ตั้งแต่ผมยังไม่ เป็น สท.มาถึงปัจจุบัน ยังไม่ได้ดำเนินการเลย และงบประมาณก็ได้ตกไปอีก นายกจะรับปากได้หรือไม่ว่าจะดำเนินการได้ ขอบคุณครับ

**นายปรีชา ศรีรินทร์** เชิญท่านนายกครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภาที่เคารพและสมาชิกผู้ทรงเกียรติทุกท่านผมเรียน**นายกเทศมนตรี** ว่า แบบที่ใช้ ซ.วาสนา2 เป็นอุปสรรคการทำงานอย่างมาก แบบที่ออกใหม่ คือเพื่อความเหมาะสมกับสภาพหน้างาน เรายังไม่รู้ว่าใครเป็นผู้รับจ้าง ต้อง สอบราคาใหม่ และแบบที่ออกใหม่ คือ

 1.ออกแบบต้องตามหลักวิชาช่าง

 2.ได้สอบถามผู้ที่อยู่ ซ.มหาราช 1 ว่ามีความเห็นอย่างไรครับ

**พักการประชุม 10 นาที และเริ่มประชุมเวลา 15.35 น.**

**นายปรีชา ศรีรินทร์** ตามที่ผู้บริหารได้ชี้แจงแล้วในญัตติ 3.2 ญัตติ การโอนงบประมาณไปตั้งจ่าย**ประธานสภาเทศบาล** รายการใหม่ในหมวดครุภัณฑ์ ที่ดิน และสิ่งก่อสร้าง โครงการที่ ก่อสร้างถนน **ประธานสภาเทศบาล** คอนกรีตเสริมเหล็ก ซอยมหาราช 1ผมขอมติที่ประชุม สมาชิกท่านใดอนุมัติ ให้โอนงบประมาณไปตั้งจ่ายรายการใหม่ในหมวดครุภัณฑ์ ที่ดิน และ สิ่งก่อสร้าง โครงการที่ ก่อสร้างถนนคอนกรีตเสริมเหล็ก ซอยมหาราช 1 กรุณายกมือครับ

**ที่ประชุม** มีมติเห็นชอบ 9 เสียง งดออกเสียง 1 เสียง

 **3.3 แก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ ที่ดิน และสิ่งก่อสร้าง**

**1.โครงการที่ 1 ก่อสร้างถนนคอนกรีตเสริมเหล็กสายน้ำตกปลิวหมู่ที่ 9**

**2.โครงการที่ 2 ก่อสร้างคูระบายน้ำ คสล.บ้านน้ำรอบ หมู่ที่ 9**

**นายปรีชา ศรีรินทร์** ญัตติ3.3 แก้ไขเปลี่ยนแปลงคำชี้แจงงบประมาณรายจ่ายในหมวด**ประธานสภาเทศบาล** ครุภัณฑ์ ที่ดิน และสิ่งก่อสร้าง จำนวน 2 โครงการ เชิญผู้บริหารเสนอ ญัตติครับ

**นายสวงค์ เกิดบัวทอง**  กราบเรียนท่านประธานสภา และเพื่อนสมาชิกสภาทุกท่าน 3.3 แก้ไข **รองนายกเทศมนตรี** เปลี่ยนแปลงคำชี้แจงงบประมาณรายจ่ายในหมวดครุภัณฑ์ ที่ดิน และ สิ่งก่อสร้าง **โครงการที่ 1** ก่อสร้างถนนคอนกรีตเสริมเหล็กสายน้ำตกปลิว หมู่ที่ 9

 **หลักการ**

เพื่อเป็นการดำเนินงานตามอำนาจหน้าที่ ที่กำหนดไว้ในพระราชบัญญัติเทศบาล พ.ศ.2496 และแก้ไขเพิ่มเติมถึงฉบับที่ 13 พ.ศ.2552 มาตรา 50 (2) ซึ่งบัญญัติว่าเทศบาลต้องจัดให้มีและบำรุงทางบกทางน้ำ ประกอบกับระเบียบกระทรวงมหาดไทยว่าด้วยระเบียบวิธีงบประมาณ พ.ศ.2541 และที่แก้ไขเพิ่มเติมถึงฉบับที่ 3 พ.ศ.2543 ข้อ 27 ซึ่งบัญญัติไว้ว่า การโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะปริมาณ คุณภาพ เปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และข้อ ๒๙ ซึ่งบัญญัติไว้ว่า การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

 **เหตุผล**

 เนื่องจากโครงการก่อสร้างถนนคอนกรีตเสริมเหล็ก สายน้ำตกปลิว หมู่ที่ 9 ผิวจราจร กว้าง 4.00 เมตร หนา 0.10 เมตร ระยะทาง 1,200 เมตร หรือพื้นที่ไม่น้อยกว่า 4,800 ตารางเมตร (รายละเอียดตามแบบแปลนของเทศบาลตำบลถ้ำใหญ่) งบประมาณ 1,779,000 บาท สภาพผิวจราจรยังสามารถใช้งานต่อไปได้อีกระยะหนึ่ง แต่ในขณะที่ถนนคอนกรีตเสริมเหล็ก ซอย มหาราช 1 มีความจำเป็นต้องได้รับการปรับปรุงเพื่อแก้ไขปัญหาความเดือดร้อนให้พี่น้องประชาชนในการใช้เส้นทางสัญจรไปมา จึงต้องขออนุมัติแก้ไขเปลี่ยนแปลงโครงการโดยลดระยะทางการก่อสร้างโครงการก่อสร้างถนนคอนกรีตเสริมเหล็ก สายน้ำตกปลิว หมู่ที่ 9 เพื่อนำงบประมาณไปก่อสร้างถนนคอนกรีตเสริมเหล็ก ซอย มหาราช 1 โดยแก้ไขเปลี่ยนแปลงเป็นโครงการก่อสร้างถนนคอนกรีตเสริมเหล็ก สายน้ำตกปลิว หมู่ที่ 9 ผิวจราจร กว้าง 4.00 เมตร หนา 0.10 เมตร ระยะทาง 700 เมตร หรือพื้นที่ไม่น้อยกว่า 2,800 ตารางเมตร (รายละเอียดตามแบบแปลนของเทศบาลตำบลถ้ำใหญ่) งบประมาณ 1,025,000 บาท โดยอาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ข้อ ๒9 ซึ่งแก้ไขเปลี่ยนแปลงคำชี้แจงงบประมาณการรายรับหรืองบประมาณรายจ่าย ให้เป็นอำนาจอนุมัติของสภาท้องถิ่น

 **โครงการที่ 2** โครงการก่อสร้างคูระบายน้ำ คสล.หมู่ที่ 9 บ้านน้ำรอบ ต.ถ้ำใหญ่ อ.ทุ่งสง

**หลักการ**

เพื่อเป็นการดำเนินงานตามอำนาจหน้าที่ ที่กำหนดไว้ในพระราชบัญญัติเทศบาล พ.ศ.2496 และแก้ไขเพิ่มเติมถึงฉบับที่ 13 พ.ศ.2552 มาตรา 50 (2) ซึ่งบัญญัติว่าเทศบาลต้องจัดให้มีและบำรุงทางบกทางน้ำ ประกอบกับระเบียบกระทรวงมหาดไทยว่าด้วยระเบียบวิธีงบประมาณ พ.ศ.2541 และที่แก้ไขเพิ่มเติมถึงฉบับที่ 3 พ.ศ.2543 ข้อ 27 ซึ่งบัญญัติไว้ว่า การโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะปริมาณ คุณภาพ เปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และข้อ ๒๙ ซึ่งบัญญัติไว้ว่า การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

**เหตุผล**

เนื่องจากการออกแบบประมาณการโครงการก่อสร้างคูระบายน้ำ คสล. หมู่ที่ 9 บ้านน้ำรอบ ต.ถ้ำใหญ่ อ.ทุ่งสง ที่ได้ออกแบบไว้เดิมขนาด 0.40 เมตร ลึก 0.40 เมตร ระยะทาง 107 เมตร งบประมาณ 182,000 บาท ดังนั้นเพื่อให้เหมาะสมกับสภาพพื้นที่ และมีความมั่นคงแข็งแรงจึงขอความเห็นชอบต่อสภาเพื่อเปลี่ยนแปลงรายละเอียดโครงการ เป็นก่อสร้างคูระบายน้ำ คสล. รูปตัว U หมู่ที่ 9 บ้านน้ำรอบ ต.ถ้ำใหญ่ อ.ทุ่งสง ขนาดสูง 0.60 เมตร ลึก 0.50 เมตร ระยะทาง 103 เมตร และวางท่อระบายน้ำขนาด Ø 0.60x1.00 เมตร (มอก.ชั้น 3) จำนวน 14 ท่อน รวมระยะทาง 117 เมตร (รายละเอียดตามแบบแปลนของเทศบาลตำบลถ้ำใหญ่) งบประมาณ 182,000 บาท

**นายปรีชา ศรีรินทร์** ทั้ง 2 โครงการ ท่านรองนายกได้ชี้แจงแล้วสมาชิกท่านใดมีข้อสงสัยถาม**ประธานสภาเทศบาล** เพิ่มเติมหรือไม่ครับ ถ้าไม่มี ผมขอมติที่ประชุม ว่าจะอนุมัติให้ผู้บริหารแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ ที่ดิน และ สิ่งก่อสร้าง **โครงการที่ 1** ก่อสร้างถนนคอนกรีตเสริมเหล็กสายน้ำตกปลิว หมู่ที่ 9 กรุณายกมือครับ

**ที่ประชุม** มีมติเห็นชอบ 9 เสียง งดออกเสียง 1 เสียง

**นายปรีชา ศรีรินทร์** ต่อไป ผมขอมติที่ประชุม ว่าจะอนุมัติให้ผู้บริหารแก้ไขเปลี่ยนแปลงคำชี้แจง**ประธานสภาเทศบาล**  งบประมาณรายจ่ายในหมวดครุภัณฑ์ ที่ดิน และ สิ่งก่อสร้าง **โครงการที่ 2**  โครงการก่อสร้างคูระบายน้ำ คสล.หมู่ที่ 9 บ้านน้ำรอบ ต.ถ้ำใหญ่ อ.ทุ่งสง กรุณายกมือครับ

**ที่ประชุม** มีมติเห็นชอบ 9 เสียง งดออกเสียง 1 เสียง

**ระเบียบวาระที่ 4 อื่น ๆ**

**นายปรีชา ศรีรินทร์** ท่านสมาชิกมีอะไรจะหารือ หรือซักถามผู้บริหาร เชิญถามได้นะครับ **ประธานสภาเทศบาล**

**นายนิยม สายน้ำ** กราบเรียนท่านประธานสภา และเพื่อนสมาชิกทุกท่านผมขอตั้งกระทู้ถาม**รองประธานสภา** ท่านนายกผ่านท่านประธานสภาขอผู้รับรองสองท่านครับ

**ที่ประชุม** ผู้รับรองคือ 1. นายสุรศักดิ์ ศรีสุวรรณ 2. นางบุญศรี อารีย์

**นายปรีชา ศรีรินทร์** เชิญท่านนิยมตั้งกระทู้สดครับ

**ประธานสภาเทศบาล**

**นายนิยม สายน้ำ** วันก่อนผมร้องถึงนายกเกี่ยวกับคณะกรรมการ สอบกองการศึกษาที่ **รองประธานสภา** เด็กไม่ได้ดื่มนมเป็นอาทิตย์ ไม่ทราบว่าได้ตั้งคณะกรรมการตรวจสอบแล้วยัง ผมมองแล้วกองการศึกษาไม่ให้ความร่วมมือ รู้ว่าเด็กต้องดื่มนมทุกวัน แต่ ไม่ได้ต่อสัญญา ทำให้เด็กไม่ได้ดื่มนม มีหลาย ๆ เรื่อง ผมคิดว่าเราทำงาน ร่วมกัน เราอาสามาช่วยพี่น้องชาวถ้ำใหญ่ ถ้ายังไม่ได้ตั้งคณะกรรมการ เป็น เหตุผลเพราะอะไร ถ้าข้าราชการทำผิดระเบียบไม่ปฏิบัติตามหน้าที่ มี หลักฐานผมจะดำเนินการครับ ผมขอฝากท่านนายกรับสอบข้อเท็จจริงด้วย ครับขอบคุณครับ

**นายสุรศักดิ์ ศรีสุวรรณ** กราบเรียนท่านประธานสภา และเพื่อนสมาชิก ผมนายสุรศักดิ์ ศรีสุวรรณ **สมาชิกสภาเทศบาล** **เขต 2** สมาชิกสภาเทศบาล เขต 2 สืบเนื่องจากวันที่ 25-30 สิงหาคม เด็กไม่ได้ ดื่มนม สรุปว่าทั้งตำบลไม่ได้ดื่ม ผมอยากให้ท่านนายก สอบสวนว่า ข้อเท็จจริงมันเป็นอย่างไร ท่านนายกต้องเด็ดขาด อยากรู้ว่าใครผิดใครถูก ครับ ขอบคุณครับ

**นายปรีชา ศรีรินทร์** สมาชิกท่านอื่นมีใครถามอีก ถ้าไม่มีเชิญผู้บริหารครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภาที่เคารพและสมาชิกผู้ทรงเกียรติทุกท่านขอตอบ**นายกเทศมนตรี** กระทู้สดท่านนิยม เรื่องร้องเรียนของศูนย์พัฒนาเด็กเล็กน้ำพุ เรื่องนม ช่วง วันที่ 25-30 สิงหาคม ตอนนี้ ผมได้มอบหมายรักษาราชการแทนผอ.กอง การศึกษาชี้แจงประเด็นที่ทางประธานศูนย์และคณะกรรมการร้องเรียนมา ผมได้รับหนังสือชี้แจง มาจาก รักษาราชการแทน ผอ.กองการศึกษา ข้อความคือ เขายอมรับว่าเป็นความบกพร่องของเขา สืบเนื่องจากสัญญาจ้าง ของนม อาหารกลางวัน เรารู้ล่วงหน้า แต่กองการศึกษาไม่ได้ทำบันทึกถึงกอง คลัง ช่วงเดือน พฤษภาคม ก่อนเปิดเทอมบริษัทส่งนม ได้ดำเนินการก่อนและ ไม่ได้ติดตามดูสัญญาจ้าง พอใกล้ปิดเทอมมาตามสัญญาจ้างซึ่งยังไม่ได้ทำ เลยหยุดส่งนม ในทางปฏิบัติของกองการศึกษาบอกว่าได้ละเลย และ ผิดพลาดจริง ครั้งหน้าเกิดลักษณะแบบนี้อีกให้ดำเนินการโดยเด็ดขาด สามารถสำเนาดูได้ครับ งานตรงนี้เป็นงานประจำ ผู้บริหารเองไม่ต้องตาม กำกับมากส่วนทางบริษัทเขาก็ไม่ตามเรื่อง และอยู่ๆก็หยุดส่งนม ผมก็น้อมรับ ในความผิดพลาด เรื่องเหตุผลจะบันทึกชี้แจงเป็นทางการ เดี๋ยวจะ สำเนาให้ดูครับ ทำไมไม่ตั้งคณะกรรมการสอบวินัย เพราะการตรวจสอบโดย สืบหาสาเหตุก่อนเพื่อให้ชี้แจง และตอนนี้ ทาง ปปท.มีหนังสือให้ชี้แจงเรื่อง แบบนี้อยู่ถ้า ทาง ปปท.พิจารณาอย่างไร จะแจ้งมายังเทศบาลดำเนินการอีก ขอบคุณครับ

**นายปรีชา ศรีรินทร์** เป็นอันว่าวาระต่าง ๆก็ดำเนินครบทุกวาระ เทศบัญญัติงบประมาณรายจ่าย**ประธานสภาเทศบาล** ปี 2558 ขั้นรับหลักการมีการรับหลักการ 9 เสียง งดออกเสียง 1 เสียง คือ ผู้ทำหน้าที่ประธานสภา ผมขอขอบคุณท่านสมาชิกและผู้บริหาร ที่ให้ความ ร่วมมือมาประชุมพร้อมเพรียงกัน

**ปิดการประชุม 16.10 น.**

 ลงชื่อ ผู้บันทึกรายงานการประชุม

 (นายเพลินจิต อินทร์แก้ว)

 เลขานุการสภาเทศบาลตำบลถ้ำใหญ่

 ลงชื่อ ผู้รับรองรายงานการประชุม

 (นายปรีชา ศรีรินทร์)

 ประธานสภาเทศบาลตำบลถ้ำใหญ่

 ลงชื่อ ผู้ตรวจรายงานการประชุม

 (นางบุญศรี อารีย์)

 สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

 (นายธนกฤษ ส้มเขียวหวาน)

 สมาชิกสภาเทศบาลตำบลเขต 1

 ลงชื่อ ผู้ตรวจรายงานการประชุม

 (นายนิยม สายน้ำ)

 สมาชิกสภาเทศบาลตำบลเขต 2